Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 300/12/4403	Nitra, 2.4.2014
EEČ : 2-32-110-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 8.11.2012, spisová značka 2 Pv 300/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

      v skúšobnej dobe podmienečného zastavenia trestného stíhania, ktorá im bola uložená uznesením prokurátorky Okresnej prokuratúry v Nitre sp. zn. 2 Pv 300/2012 z 8.11.2012, právoplatným 19.11.2012, v trvaní dvanásť (12 ) mesiacov.

Uznesením prokurátora Okresnej prokuratúry Nitra zo dňa 8.11.2012, spisová značka 2 Pv 300/12/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
      Uznesením povereného príslušníka OO PZ XXXXX č. ORP-947/ZM-NR-2012 zo dňa 14.5.2012 bolo podľa § 199 odsek 1 Trestného poriadku začaté trestné stíhanie a uznesením OO PZ XXXXX č. ORP-947/ZM-NR-2012 podľa § 206 odsek 1 Trestného poriadku dňa 9.8.2012 vznesené obvinenie ml. XXXXX a XXXXX za prečin krádeže podľa § 212 odsek 1/ Trestného zákona spolupáchateľstvom podľa § 20 Trestného zákona. Pretože po vznesení obvinenia za tento trestný čin obvinení ml. XXXXX a XXXXX splnili (obaja) všetky zákonné podmienky, uznesením sp. zn.  2 Pv 300/2012 z 8.11.2012 som podľa § 216 odsek 1  Trestného poriadku podmienečne zastavila trestné stíhanie vedené proti nim. Súčasne som podľa § 216 odsek 2 Trestného poriadku uložila obom obvineným skúšobnú dobu v trvaní dvanásť mesiacov. Podľa § 216 odsek 3 Trestného poriadku som obom obvineným zároveň uložila povinnosť v priebehu skúšobnej doby nahradiť poškodenej Obci XXXXX škodu vo výške 407,52.-€ podľa písomne uzatvorenej dohody.

     Skúšobná doba obvinenému ml. XXXXX a obvinenému XXXXX plynula od 9.11.2012 do 9.11.2013. Po uplynutí skúšobnej doby som skúmala, či počas jej plynutia obvinení viedli riadny život a zistila som, že v jej priebehu sa nedopustili na území Slovenskej republiky žiadneho ďalšieho trestného činu, ani iného protispoločenského konania. V prípravnom konaní si poškodená Obec XXXXX uplatnila nárok na náhradu škody, o spôsobe jej náhrady obvinení a Obec uzatvorili dohodu, pričom Obec XXXXX sa po uplynutí skúšobnej doby vyjadrila písomne, že obaja obvinení škodu nahradili tak, ako sa dohodli a obci už nedlhujú žiadne peniaze. Tým splnili povinnosť, ktorá im bola uložená  pri  podmienečnom zastavení trestného stíhania.

     Tým obvinení ml. XXXXX a XXXXX vyhoveli všetkým zákonným predpokladom na rozhodnutie o ich osvedčení v skúšobnej dobe podmienečného zastavenia trestného stíhania.

      Právoplatnosťou tohto uznesenia o osvedčení nastávajú účinky zastavenia trestného stíhania, ktoré sa viedlo proti obvinenému ml. XXXXX a obvinenému XXXXX za prečin krádeže podľa   § 212  odsek 1 Trestného zákona spolupáchateľstvom podľa § 20 Trestného zákona pod sp. zn. 2 Pv 300/2012. Na obvineného ml. XXXXX a obvineného XXXXX  sa právoplatnosťou tohto uznesenia hľadí akoby na území Slovenskej republiky za tento skutok neboli stíhaní.

      Preto som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Pravdová
prokurátorka